OzLabs/hebrew-wiki-articles huggingface dataset:
מאטיי קובאר

מאטיי קובאר (בצ'כית: Matěj Kovář; נולד ב-17 במאי 2000 באוהרסקה הראדישטה שבצ'כיה) הוא כדורגלן צ'כי המשחק בעמדת השוער בקבוצת באייר לברקוזן.

== קריירת מועדונים ==
קובאר גדל במחלקת הנוער של סלובקו המקומית. בחודש ינואר 2018 הצטרף למחלקת הנוער של מנצ'סטר יונייטד מהפרמייר ליג.

בעונת הושאל קובאר לסווינדון טאון מהפוטבול ליג הראשונה. הוא ערך 18 הופעות ליגה במועדון.

ב-15 באוגוסט 2023 חתם על חוזה לארבע עונות בבאייר לברקוזן מהבונדסליגה.

== קריירה בינלאומית ==
קובאר היה חלק מסגל נבחרת צ'כיה עד גיל 21 בטורניר אליפות אירופה עד גיל 21.

ב-26 במרץ 2024 ערך את הופעת הבכורה שלו בנבחרת צ'כיה, בניצחון 2-1 על נבחרת ארמניה במשחק ידידות.

נכלל בסגל נבחרת צ'כיה לטורניר יורו 2024.

==תארים==
;ספרטה פראג
* ליגת העל הצ'כית בכדורגל: 2022/23

;באייר לברקוזן
* בונדסליגה: 2023/24
* הגביע הגרמני: 2023/24

;אישיים
* שוער העונה בליגה הצ'כית: 2022/23

== קישורים חיצוניים ==

== הערות שוליים ==

קטגוריה:כדורגלנים צ'כים
קטגוריה:שוערי כדורגל צ'כים
קטגוריה:כדורגלני מנצ'סטר יונייטד
קטגוריה:כדורגלני סווינדון טאון
קטגוריה:כדורגלני ספרטה פראג
קטגוריה:כדורגלני באייר לברקוזן
קטגוריה:כדורגלני נבחרת צ'כיה
קטגוריה:כדורגלני יורו 2024
קטגוריה:צ'כים שנולדו ב-2000
איניאקי פניה

איגנסיו "איניאקי" פניה סוטורס (בספרדית: Ignacio "Iñaki" Peña Sotorres; נולד ב-2 במרץ 1999 באליקנטה שבספרד) הוא כדורגלן ספרדי המשחק בעמדת השוער בקבוצת ברצלונה.

== קריירת מועדונים ==
פניה גדל במחלקות הנוער של אליקנטה וויאריאל, ובשנת 2012 הגיע למחלקת הנוער של ברצלונה מהלה ליגה. בעונת החל פניה לשחק בברצלונה אתלטיק, קבוצת המילואים של המועדון, והחל מעונת 2020/2021 נכלל בסגל הקבוצה הראשונה של המועדון. ב-31 בינואר 2022 הושאל לגלאטסראיי עד לסוף העונה.

== קריירה בינלאומית ==
פניה היה חלק מסגל נבחרת ספרד עד גיל 21 בטורניר אליפות אירופה עד גיל 21.

ב-8 ביוני 2021 נכלל פניה לראשונה בסגל נבחרת ספרד, בניצחון 0–4 על נבחרת ליטא במשחק ידידות, אך לא שותף במשחק.

== קישורים חיצוניים ==

== הערות שוליים ==

קטגוריה:כדורגלנים ספרדים
קטגוריה:שוערי כדורגל ספרדים
קטגוריה:אליקנטה: כדורגלנים
קטגוריה:כדורגלני ברצלונה אתלטיק
קטגוריה:כדורגלני ברצלונה
קטגוריה:כדורגלני גלאטסראיי
קטגוריה:ספרדים שנולדו ב-1999
ארנו קלימואנדו

ארנו קלימואנדו-מואינגה (בצרפתית: Arnaud Kalimuendo-Muinga; נולד ב-20 בינואר 2002 בסירן שבצרפת) הוא כדורגלן צרפתי המשחק בעמדת החלוץ בקבוצת סטאד רן.

== קריירת מועדונים ==

=== פריז סן ז'רמן ===
קלימואנדו הגיע למחלקת הנוער של פריז סן-ז'רמן מליגת העל הצרפתית בשנת 2012. ב-10 בספטמבר 2020 ערך קלימואנדו את הופעת הבכורה שלו במועדון, בהפסד 1-0 ללאנס במסגרת המחזור השני בליגה בעונת 2020/2021.

=== לאנס ===
ב-5 באוקטובר 2020 הושאל קלימואנדו ללאנס מליגת העל הצרפתית. ב-18 באוקטובר ערך קלימואנדו את הופעת הבכורה שלו במועדון, בהפסד 4-0 לליל במסגרת המחזור השביעי בליגה. ב-22 בנובמבר הוא הבקיע את שער הבכורה שלו במועדון, בניצחון 1-0 על דיז'ון במסגרת המחזור ה-11 בליגה. במהלך עונת ההשאלה בלאנס ערך קלימואנדו 28 הופעות ליגה, בהן הבקיע שבעה שערים.

ב-31 באוגוסט 2021 הושאל קלימואנדו פעם נוספת למשך עונה ללאנס מליגת העל הצרפתית. בעונתו השנייה במועדון הוא ערך 32 הופעות וכבש 12 שערים.

=== סטאד רן ===
ב-11 באוגוסט 2022 עבר קלימואנדו לסטאד רן <ref></ref>

== קריירה בינלאומית ==
קלימואנדו היה חלק מסגל נבחרת צרפת עד גיל 21 בטורניר אליפות אירופה עד גיל 21 בשנת 2021.

נכלל בסגל הנבחרת האולימפית של צרפת לטורניר הכדורגל באולימפיאדת פריז (2024).

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני פריז סן-ז'רמן
קטגוריה:כדורגלני לאנס
קטגוריה:כדורגלנים צרפתים באולימפיאדת פריז (2024)
קטגוריה:צרפתים שנולדו ב-2002
דיאדומניאנוס

מרקוס אורליוס אופליוס אנטונינוס דיאדומניאנוס (בלטינית: Marcus Opellius Antoninus Diadumenianus; 208 – 218) היה בנו ושותף לשלטון של הקיסר הרומי מקרינוס.

==ביוגרפיה==
מעט מאד ידוע על קורות חייו הקצרים של דיאדומניאנוס. הוא נולד ב-14 בספטמבר 208 למַרְקוּס אוֹפֶּלְיוּס סֶוֶורוּס מַקְרִינוּס שהיה מפקד המשמר הפרטוריאני של הקיסר קרקלה מקרינוס זכה לאמונו המלא של אדונו, הקיסר קרקלה, אך על פי המסופר מששמע כי נאמרה נבואה ולפיה הוא עתיד להדיח ולרשת את הקיסר הוא החליט לרצוח את הקיסר כצעד להגן על חייו מחשש שהקיסר יצווה להוציא אותו להורג משיבוא לאזניו דבר הנבואה.

באביב של שנת 217 ליווה מקרינוס את קרקלה בהכנות למערכה כנגד האימפריה הפרתית, ובאפריל הוא ליווה את הקיסר בעת ביקור במקדש שנבנה בסמוך לשדה הקרב של קרב חרן, הקיסר נרצח בעת הביקור על ידי חייל מהמשמר הפרטוריאני, שמיד לאחר מכן נהרג על ידי שומרי ראשו של הקיסר.

במשך מספר ימים נותרה האימפריה הרומית ללא קיסר, וב-11 באפריל הכריז מקרינוס על עצמו לקיסר ונטל לעצמו, בתמיכת הצבא הרומי, את התואר "אוגוסטוס" וכל התארים והסמכויות של השלטון, מבלי להמתין למינוי רשמי על ידי הסנאט. הנסיבות ההיסטוריות ותקופת שלטונו הקצרה גרמו לכך שמקרינוס מעולם לא הגיע לרומא כקיסר ונותר באנטיוכיה למשך תקופת שלטונו. עם ההכרזה על עצמו כקיסר הוא הוסיף את השם סוורוס לשמותיו ובכך שייך עצמו לשושלת הקיסרים הסוורים לאשתו הוא הוסיף את התואר "אוגוסטה" ולבנו בן השמונה דיאדומניאנוס (Diadumenianus) הוא הוסיף את השם "אנטוניוס" ומינה אותו לקיסר, כלומר לשליט השני במעמדו באימפריה.

===מרד אלאגבלוס===
אף על פי שחוסר שביעות הרצון ממקרינוס הלכה והתגברה במוקדי הכוח של האימפריה הרומית הנסיבות שהביאו לנפילתו התפתחו ממקורות הקשורים לשלטון הקיסר הקודם ולכשלונו של מקרינוס מלבסס את שלטונו בהחלטיות חסרת מעצורים שהייתה מחויבת עבור קיסר חפץ חיים באימפריה הרומית. מקרינוס שלח את דודתו של קרקלה (אחותה של דומנה), יוליה מאסה, ביחד עם בנותיה ונכדיה וביניהם הקיסר לעתיד, סקסטוס ואריוס אוויטוס בסיאנוס, לגלות בעיר מולדתה אמסה (חומס). ליוליה מאסה הייתה בעלת גישה חופשית למקורות העושר של משפחתה ולמקורות הכוח בעיר ובפרובינציה, גורמים שאפשרו לה לחתור תחת מקרינוס.

ב-16 במאי הכריזו חיילי הלגיון השלישי על אלאגבאלוס כאוגוסטוס. מקרינוס, שהיה מודע לעמדתו הנחותה ביחס לאויביו הרבים, נותר באנטיוכיה ושלח יחידות פרשים נאמנות על מנת לנסות ולדכא את המרד. העימות הסתיים בתבוסת פרשי מקרינוס והתחזקות המורדים שנטלו את היוזמה לידיהם, וב-8 ביוני פגשו את צבאו של מקרינוס בסמוך לעיר אנטיוכיה, במהלך הקרב איבד מקרינוס את עשתונותיו, נטש את הפיקוד ושדה הקרב וברח אל תוך העיר בתקווה למחסה אך גורש ממנה, וקרבות פרצו בין תומכיו לתושבי העיר, שבסופם נכנס אלאגבאלוס כמנצח לעיר ותפס את מקומו כשליט האימפריה.

===מותו של דיאדומניאנוס===
מקרינוס המשיך במנוסה לכוון רומא, במטרה לנסות ולגייס כוחות נאמנים אך נתפס בקפדוקיה והושם בכלא. בנו דיאדומניאנוס, ילד בן עשר שהוברח על ידי נאמני האוגוסטוס לאימפריה הפרתית בתקווה למקלט מחוץ לטווח ידי השליט החדש, נלכד אף הוא והוצא להורג. מקרינוס ניסה להימלט ממאסרו אך נפצע, נלכד והוצא להורג בקפדוקיה. ראשי האב ובנו נכרתו והובאו לפני אלאגבאלוס.

==קישורים חיצוניים==

קטגוריה:השושלת הסוורית
קטגוריה:אישים שהוצאו להורג
קטגוריה:קיסרי רומא
קטגוריה:אישים שחיו במאה ה-3
קטגוריה:ילידי 208
קטגוריה:נפטרים ב-218
נתנאל צ'ונה

מתוך הופעה עם [[פלא אוזן במזקקה 3 ביולי 2019 (צילום: נדב שליו)]]
נתנאל צ'ונה (7 בדצמבר 1989 – 10 בדצמבר 2019) היה ראפר ישראלי.

== ביוגרפיה ==
צ'ונה נולד ב-1989 בירושלים וגדל במעלה אדומים. הוא למד בישיבה בירושלים. את אביו הכיר רק בגיל 12, מכיוון שהאב שהה במאסר עקב עבירות סמים ואלימות. כשהיה בן 13 נפטר אביו ממחלת הסרטן, בעודו במאסר. בעקבות מותו של האב עזב צ'ונה את הישיבה ואת הדת. אז נחשף לעולם ההיפ הופ והראפ. החל לשיר בגיל 14 בהשפעת אמנים כטופאק שאקור ואמינם. לדברי צ'ונה, חש כעס גדול על העוול שנגרם לאביו ומתוך כעס זה החל לכתוב וליצור<ref></ref>. שנה לאחר מכן, החל להקליט חומרים. במהלך שירותו הצבאי, חלה הידרדרות במצבו, כאשר כאבים מהם סבל עקב מחלת פרקים, פורשו ככאבים פסיכוסומטיים על ידי הרופאים שנתנו לו כדורי קלונקס. על כך כתב צ'ונה: "בצבא, הם ירקו, וזרקו, רק נתנו כדורים מרדימים", ותקופה מסוימת צ'ונה אף הוציא שירים תחת הכינוי 'קלונקס'.

בשיריו מספר צ'ונה בפתיחות על חוויות החיים הקשות שעבר: ילדות בבית שיש בו אלימות ("ברגע שבחרת להרביץ לה היא שקעה"), שירות צבאי קשה ("הייתי ילד רגיל, הצבא הזה הרג אותי"), אשפוזים במחלקה פסיכיאטרית סגורה ונטילת כמות גדולה של כדורים פסיכיאטרים ("כמה ליתיום! תן לו 1,200. תהרוג אותו לאט לאט").

ב-2013 הוציא את אלבום הבכורה שלו, "חזרה כפייתית". באותה שנה הוציא גם את אלבומו השני, "כניעה אלטרואיסטית".

ב-2014 הוציא את אלבום האוסף, "מחלקה סגורה יום ד'".

ב-10 בדצמבר 2019, שלושה ימים לאחר יום הולדתו ה-30, נפטר לאחר שלקה בדום לב.

=== לאחר מותו ===

ב-29 באוגוסט 2021 יצא לאור האלבום "צ'ונהלוגיה", המבוסס על הקלטות וסקיצות לאלבום חדש שנמצא בעיזבונו.

==דיסקוגרפיה==
=== אלבומי אולפן ===
* 2013: חזרה כפייתית
* 2013: כניעה אלטרואיסטית
* 2021: צ'ונהלוגיה

=== אלבומי אוסף ===
* 2014: מחלקה סגורה יום ד'

=== מיקסטייפים ===
* 2018: למדנו איך לשרוד במבוך
* 2018: בדרך לגיהנום
* 2018: ממשיכים ללכת
* 2019: תוהו ובוהו

==קישורים חיצוניים==
* "[https://www.rastafrequency.co.il/1847נתאל-צונה-צונהמאן-מעלה-אדומים-ירושל/ הכירו את צ'ונהמאן]", ב"אתר תדר הראסטה"
* 

==הערות שוליים==

קטגוריה:ראפרים ישראלים
קטגוריה:זמרים-יוצרים ישראלים
קטגוריה:אמנים ישראלים הידועים בשם במה
קטגוריה:ישראלים שנולדו ב-1989
קטגוריה:ישראלים שנפטרו ב-2019
אמין גואירי

אמין פריד גואירי (בצרפתית: Amine Ferid Gouiri; נולד ב-16 בפברואר 2000 בבורגואן-ז'לייה שבצרפת) הוא כדורגלן צרפתי-אלג'יראי המשחק בעמדת החלוץ בקבוצת סטאד רן מליגת העל הצרפתית ובנבחרת אלג'יריה.

== קריירת מועדונים ==
=== אולימפיק ליון ===
גואירי הגיע למחלקת הנוער של אולימפיק ליון מליגת העל הצרפתית בשנת 2013, ובשנת 2017 חתם על חוזה מקצועי ראשון במועדון. הוא שיחק בעיקר בקבוצת המילואים של המועדון. ב-19 בנובמבר 2017 ערך גואירי את הופעת הבכורה שלו בקבוצה הראשונה של המועדון, בתיקו 0-0 נגד מונפלייה במסגרת המחזור ה-13 בליגה לעונת 2017/2018. בסך הכל ערך גואירי שמונה הופעות ליגה במועדון, מבלי להבקיע שער.

=== ניס ===
ב-1 ביולי 2020 חתם גואירי על חוזה לארבע עונות בניס מליגת העל הצרפתית. ב-23 באוגוסט ערך גואירי את הופעת הבכורה שלו במועדון, כשהבקיע צמד שערי בכורה בניצחון 2-1 על לאנס במסגרת המחזור הראשון בליגה לעונת 2020/2021. בעונתו הראשונה במועדון ערך גואירי 34 הופעות ליגה, בהן הבקיע 12 שערים.

== קריירה בינלאומית ==
גואירי היה מלך השערים של טורניר אליפות אירופה עד גיל 17 שנערך בשנת 2017.

גואירי היה חלק מסגל נבחרת צרפת עד גיל 21 בטורניר אליפות אירופה עד גיל 21 בשנת 2021, וערך ארבע הופעות בטורניר.

ב-12 באוקטובר 2023 ערך גואירי את הופעת הבכורה שלו בנבחרת אלג'יריה, בניצחון 5-1 על נבחרת כף ורדה במשחק ידידות.

נכלל בסגל נבחרת אלג'יריה לטורניר גביע אפריקה לאומות 2023, אולם בהמשך נגרע מהסגל.

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:חלוצי כדורגל צרפתים
קטגוריה:כדורגלנים אלג'יראים
קטגוריה:חלוצי כדורגל אלג'יראים
קטגוריה:כדורגלני אולימפיק ליון
קטגוריה:כדורגלני ניס
קטגוריה:כדורגלני נבחרת אלג'יריה
קטגוריה:צרפתים שנולדו ב-2000
בנואה בדיאשיל

בנואה בדיאשיל מוקינאי (בצרפתית: Benoît Badiashile Mukinayi; נולד ב-26 במרץ 2001 בלימוז' שבצרפת) הוא כדורגלן צרפתי המשחק בעמדת הבלם בקבוצת צ'לסי מהפרמייר ליג.

== קריירת מועדונים ==
בדיאשיל הגיע למחלקת הנוער של מונקו מליגת העל הצרפתית בשנת 2016, וב-5 בפברואר 2018 חתם על החוזה המקצועני הראשון שלו במועדון. ב-11 בנובמבר 2018 ערך בדיאשיל את הופעת הבכורה שלו בקבוצה הראשונה של המועדון, בהפסד 4-0 לפריז סן-ז'רמן במסגרת המחזור ה-13 בליגה לעונת 2018/2019. ב-16 בינואר 2019 הבקיע את שער הבכורה שלו במועדון, בתיקו 1-1 נגד ניס במסגרת המחזור ה-17 בליגה. בסך הכל בדיאשיל ערך בשלוש העונות הראשונות שלו בקבוצה הראשונה של המועדון 71 הופעות ליגה, והבקיע שלושה שערים.

ב-5 בינואר 2023 חתם בדיאשיל על חוזה ל-7 שנים וחצי בצ'לסי מהפרמייר ליג.

== קריירה בינלאומית ==
בדיאשיל היה חלק מסגל נבחרת צרפת עד גיל 21 בטורניר אליפות אירופה עד גיל 21 בשנת 2021, וערך שתי הופעות בטורניר.

ב-23 בספטמבר 2022 ערך את הופעתו הבכורה בנבחרת הבוגרת בניצחון 2-0 על בליגת האומות 2022/2023.

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:בלמי כדורגל צרפתים
קטגוריה:כדורגלני מונקו
קטגוריה:כדורגלני צ'לסי
קטגוריה:כדורגלני נבחרת צרפת
קטגוריה:ספורטאים צרפתים באנגליה
קטגוריה:צרפתים שנולדו ב-2001
סאליי

תהלוכת כהני סלאיי. תבליט ממבנה קבורה רומאי
סאליי (בלטינית: Salii) היה שמם של "הכוהנים המקפצים מרס שמם נגזר מהמילה saliō שפירושה "לקפוץ". הפולחן הובא לרומא לכאורה על ידי המלך נומה פומפיליוס שהיה מלכה האגדי השני של רומא.

==רקע==
על פי המסורת הרומאית המלך נומה פומפיליוס שם לעצמו מטרה לשנות את החוקה הרומאית שעוצבה בכוח הזרוע, וכדי לעשות זאת הוא הבין שעליו לסיים את המלחמות ועל פי האגדה היה אחראי למספר רפורמות במנהגים בפולחן ובדת הרומאית.

* חלוקת לוח השנה הרומי ל-12 חודשים וקביעת ימי חול ומנוחה.
* הקמת חבר הכוהנות של הבתולות הוסטליות.
* הקמת חבר הכוהנים (פלאמנים) ליופיטר, מרס וקווירינוס.
* הקמת משרת הפונטיפקס מקסימוס (Pontifex Maximus).
* מינוי 12 הסאליי (Salii) שהיו אחראים לנשיאת 12 המגנים הקדושים ה"אנקיליה" (Ancilia). המגן הראשון לפי המסורת נשלח על ידי האל מארס (כסימן להעדפת האל את המלך הנוכחי) לגבעת הפאלאטיום ועליו היו חקוקות נבואות לגבי עתיד העיר. נומה שכפל את המגנים והביאם לתצוגה.

==פולחן==
ציור של כוהני סאליי בתהלוכה
12 הכוהנים היו קבוצה של גברים צעירים ממעמד הפטריקים (בלטינית: patricii) קבוצה חברתית ששמה היה במקור לציון המעמד הגבוה ברומא העתיקה אך בתקופת האימפריה הרומית המאוחרת שימש המונח לתיאור תואר מיוחד, פטריקיוס (patricius), של בכיר בחצר המלכותית. הם היו לבושים כלוחמים מהתקופה הארכאית עם טוניקה
רקומה, שריון קצר ומעיל עליון מסורתי בצבע אדום (paludamentum) הם נשאו חרב ולבשו קסדה מחודדת. הכהנים היו צריכים להיות אנשים ש2 ההורים שלהם עדיין בחיים והם נבחרו לתפקיד בהצבעה.

לאחריותם נמסרו 12 מגינים מברונזה שצורתם כמו הספרה 8. על פי המסורת מגן אחד נפל מהשמיים בעת שלטונו של נומה פומפיליוס ו-11 הועתקו על מנת להגן על זהותו של המגן המקורי, הנבואה המסורתית קבעה כי כל זמן שהמגן המקורי יישאר בידי הרומאים הם יהיו אדוני הארץ.

כל שנה בחודש מרץ הסאליי היו צועדים מסביב לרומא, ושרים מזמור "קרמן סאליאר" (Carmen Saliare) ובוא תיאור לירי של המיתוס על המלך נומה והמגן השמימי.

ההיסטוריון הרומאי אובידיוס בן המאה הראשונה לספירה מציין בספרו כי הטקס של הכהנים הקופצים מיושן וקשה להבנה. הטקסים הסתיימו במשתה מפואר.

==קישורים חיצוניים==

* 

קטגוריה:רומא העתיקה: דת
אגרצ'הי

אגרצ'הי (בהונגרית: Egercsehi) הוא כפר גדול במחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם באגרצ'הי מספר התושבים נמצא בירידה. כך, בשנת 1990 חיו בכפר 1,568 תושבים ובשנת 2021 רק 1,281 תושבים.

האזור היה מיושב לסירוגין מהמאה ה-13.

== יהודי אגרצ'הי ==
יהודים חיו באגרצ'הי במאה ה-18 ובמאה ה-19 עד שנת 1944 אז נרצחו רוב יושבי הכפר בשואת יהודי הונגריה. באזור הכפר רוכזו יהודים רבים מהסביבה ביניהם יהודי קאל ופטרוואשארה.

{| class="wikitable"
! שנה
! מספר היהודים בכפר
! כלל האוכלוסייה
|-
|1880
|5
|441
|-
|1910
|40
|
|-
|1920
|29
|
|-
|1930
|18
|
|-
|1941
|13
|1,560
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
נלסון מונטה

נלסון מאסדו מונטה (בפורטוגזית: Nélson Macedo Monte; נולד ב-30 ביולי 1995 בוילה דו קונדה שבפורטוגל) הוא כדורגלן פורטוגזי המשחק בעמדת הבלם בקבוצת אלמריה מהליגה הספרדית השנייה.

== קריירת מועדונים ==
מונטה גדל במחלקת הנוער של בנפיקה ליסבון, ובשנת 2012 חתם במחלקת הנוער של ריו אבה מליגת העל הפורטוגלית. ב-12 באפריל 2014 הוא ערך את הופעת הבכורה שלו במועדון, בהפסד 1–2 לאולהאננסה במסגרת המחזור ה-27 בליגה לעונת . במשך שמונה עונות בקבוצה הבוגרת של המועדון, כולן בליגת העל הפורטוגלית, ערך מונטה 103 הופעות ליגה. בתום עונת ירדה קבוצתו לליגה הפורטוגלית השנייה.

בקיץ חתם בדניפרו-1 מליגת העל האוקראינית. בפברואר החלה הפלישה הרוסית לאוקראינה ומונטה ברח לרומניה ממנה טס בחזרה למולדתו. ב-7 במרץ 2022 הכריזה פיפ"א על הקפאת החוזים של הקבוצות האוקראיניות עם השחקנים הזרים ואנשי צוות המקצועי זרים בעקבות הפלישה עד לסיום העונה וכעבור שבוע מונטה הצטרף לאלמריה מהליגה השנייה בספרד עד לסיום העונה.

== קישורים חיצוניים ==

== הערות שוליים ==

קטגוריה:כדורגלנים פורטוגזים
קטגוריה:בלמי כדורגל פורטוגזים
קטגוריה:כדורגלני ריו אבה
קטגוריה:כדורגלני אלמריה
קטגוריה:כדורגלני דניפרו-1
קטגוריה:פורטוגזים שנולדו ב-1995
אאלן

אאלן (בגרמנית: Aalen) היא עיר במזרח מדינת באדן-וירטמברג בגרמניה, אשר נוסדה במאה ה-7 לספירה, היא בירת מחוז אוסטאלבקרייס (Ostalbkreis) והעיר הגדולה ביותר בו. היא גם העיר הגדולה ביותר בווירטמברג המזרחית. מאז 1956, לאאלן היה מעמד של גרוסה קרייזשטאדט (עיר מחוז ראשית). העיר ידועה בשל הבתים הרבים הבנויים חלקית מעץ שנבנו מהמאה ה-16 עד המאה ה-18<ref></ref>.

שטחה של אאלן הוא 146.63 קמ"ר, והיא מדורגת במקום ה-7 בשטחה בבאדן-וירטמברג ובמקום השני באזור הממשלתי של שטוטגרט, אחרי שטוטגרט. אוכלוסיית אאלן מונה כ-68,000 תושבים, והיא העיר ה-15 המאוכלסת ביותר בבאדן-וירטמברג.

== גאוגרפיה ==
אאלן נמצאת בשטחו העליון של נהר קוכר, למרגלות היורה השוואבית השוכנת מדרום-מזרח לעיר, ובקרבת הנופים ההרריים של גבעות אלוונגן מצפון והוולנד מצפון-מערב.

מצפון מערב לעיר נמצא היער השוואבי-פרנקוני, חלק ממישורי קופר-ליאס השוואביים. מדרום-מערבה של העיר נמצא האלבוך, וממזרחה , שניהם חלקים מהיורה השוואבית.

אאלן נמצאת כ-70 קילומטרים ממזרח לשטוטגרט ו-48 קילומטרים מצפון לאולם (Ulm).

== היסטוריה ==
העיר אאלן, הייתה עיר קיסרית גרמנית באימפריה הרומית הקדושה. העיר הקיסרית החופשית אאלן התקיימה משנת 1360 עד 1803. בשנת 1803 שולבה העיר לווירטמברג, שהפכה לממלכת וירטמברג בשנת 1806. בתקופת המהפכה התעשייתית, גדלה אאלן והוקמו בה מפעלים ומסילות רכבת במאה ה-19. רוב מסילות הרכבת שהוקמו באאלן עדיין בשימוש כיום.

באפריל 1945 הופצצה העיר, בעיקר באזור התחנה, על ידי כלי טיס של בעלות הברית. הפצצות אלה גרמו למקרי מוות רבים ולנזק גדול.<ref></ref>

== ערים תאומות ==
* 

==קישורים חיצוניים==

* 
* 

== הערות שוליים ==

קטגוריה:גרמניה: ערים
טרבו צ'אלובה

טרבו טום צ'אלובה (באנגלית: Trevoh Tom Chalobah; נולד ב-5 ביולי 1999) הוא כדורגלן אנגלי המשחק בעמדת הבלם והקשר האחורי בקריסטל פאלאס בהשאלה מצ'לסי.

==קריירה==
צ'אלובה נולד בסיירה לאון, ובגיל 7 הצטרף, יחד עם אחיו נת'ניאל, לאקדמיית הנוער של צ'לסי. בהיותו באקדמיה זכה בליגת האלופות לנוער, באליפות הפרמייר ליג עד גיל 18 ופעמיים בגביע ה-FA לנוער.<ref name=Brothers></ref>

בשנת 2018 קודם לראשונה לסגל הקבוצה הבכיר. למרות שמעולם לא שיחק באופן מקצועני, התכוון מאמן הקבוצה, אנטוניו קונטה, להכניס אותו למגרש כחילוף במשחק גמר גביע ה-FA שנערך באצטדיון ומבלי ב-19 במאי 2018. במשחק ניצחה צ'לסי את מנצ'סטר יונייטד 1–0, והשופט שרק לסיום המשחק בעוד צ'אלובה עומד על גבול המגרש בכוונה להיכנס.<ref></ref><ref></ref>

ביוני 2018 הושאל לעונה אחת לאיפסוויץ' טאון מהפוטבול ליג צ'מפיונשיפ, ובתום העונה ירד איתה לפוטבול ליג הראשונה.<ref></ref> למרות שבאקדמיה שיחק בעיקר כבלם, באיפסוויץ' טאון הוא תופקד כקשר אחורי.<ref></ref>

ב-8 באוגוסט 2019 האריך את חוזהו בצ'לסי עד ליוני 2022, ומיד הושאל לעונה אחת להאדרספילד טאון, גם היא מהצ'מפיונשיפ.<ref></ref>

ב-18 באוגוסט האריך את חוזהו בצ'לסי עד ליוני 2023, ומיד הושאל לעונה אחת ללוריאן מהליג 1.<ref></ref> בתום העונה שב לסגל הבכיר של צ'לסי.

ב-11 באוגוסט 2021 ערך את הופעת הבכורה שלו במדי הקבוצה הבוגרת של צ'לסי, כשפתח בהרכב במשחק הסופר קאפ האירופי, בו ניצחה קבוצתו את ויאריאל בבעיטות הכרעה.<ref></ref><ref></ref><ref></ref> שלושה ימים לאחר מכן ערך את הופעת הבכורה שלו בפרמייר ליג, ואף כבש שער בכורה בניצחון 3–0 על קריסטל פאלאס.<ref></ref><ref></ref>

ב-30 באוגוסט 2024 הושאל אל קריסטל פאלאס.<ref></ref>

===קריירת נבחרות===
צ'אלובה היה קפטן נבחרת אנגליה עד גיל 16,<ref></ref> והיה גם קפטן נבחרת אנגליה עד גיל 17 שהגיעה לרבע גמר אליפות אירופה בכדורגל עד גיל 17.<ref></ref> בשנת 2017, צ'אלובה היה בסגל הנבחרת האנגלית עד גיל 19 שזכתה באליפות אירופה בכדורגל עד גיל 19, אך נעדר ממשחקי הנוק-אאוט בשל פציעה שספג במשחק האחרון של שלב הבתים.<ref></ref>

==תארים==
;צ'לסי
* גביע ה-FA (1): 2017/2018
* הסופר קאפ האירופי (1): 2021
* גביע העולם למועדונים: 2021

==קישורים חיצוניים==

==הערות שוליים==

קטגוריה:כדורגלנים אנגלים
קטגוריה:בלמי כדורגל אנגלים
קטגוריה:קשרי כדורגל אנגלים
קטגוריה:כדורגלני צ'לסי
קטגוריה:כדורגלני איפסוויץ' טאון
קטגוריה:כדורגלני האדרספילד טאון
קטגוריה:כדורגלני לוריאן
קטגוריה:כדורגלני קריסטל פאלאס
קטגוריה:ספורטאים זרים בצרפת
קטגוריה:אנגלים שנולדו ב-1999
לשלושה באלול

לשלושה באלול הוא ספר זיכרון שחיבר הרב צבי יהודה הכהן קוק (הרצי"ה) אודות אביו - הרב אברהם יצחק הכהן קוק (הראי"ה).

הספר נקרא על שם יום פטירתו של הראי"ה בשנת ה'תרצ"ה.

==תוכן ומהדורות==
הספר מהווה תיאור מקוצר של פרקי חיי הרב אברהם יצחק הכהן קוק, בסדר כרונולוגי. בספר מופיעים עדויות וסיפורים מחייו, בין היתר על הנהגותיו וקשריו עם רבנים אחרים, וכן ציטוטים שונים שנשמעו מפיו.

הרצי"ה הוציא את החלק הראשון בשנת ה'תרצ"ח, והוסיף אליו חלק ב' בשנת ה'תש"ז.

הספר הודפס יחד עם הספר "נפש הראי"ה" שכתב הרצי"ה בשנת ה'תרצ"ו במלאת שנה לפטירת אביו, ובו תיעוד הליכותיו, עיון בהשקפת עולמו, וכן צוואה מכתב ידו.

בשנת ה'תשס"ג הודפסה בהוצאת מכון הרצי"ה מהדורה חדשה של שני הספרים. במהדורה זו נוספו מספר איגרות של הראי"ה והרצי"ה, בעיקר בעניינים הנוגעים לתכנים שבספר, חלקן מכתב ידם.

בשנת ה'תשע"ג יצאה לאור מהדורה שלישית של הספר על ידי הרב יוסף בדיחי. במהדורה זו נוספו קטעים שהוסיף הרצי"ה בכתב ידו על הספר, הכוללים סיפורים חדשים על חיי הראי"ה, הרחבות לסיפורים שכבר נדפסו, וכן הגהות ותיקונים. מהדורה זו לא כוללת את הספר 'נפש הראי"ה', ואוחדו בה חלק א' וחלק ב' לרצף אחיד לפי הסדר הכרונולוגי, ונכתב בה שזאת על פי מה ששאף הרצי"ה לעשות.

==קישורים חיצוניים==
*
*הרב משה בלייכר, [https://shaveihevron.org/lessons/המשך-מדרגת-הרב-מתוך-החוברת-לשלושה-באלו/ המשך מדרגת הרב מתוך החוברת ‘לשלושה באלול’ | אזכרה לרב קוק זצ”ל]
*[https://www.nli.org.il/he/books/NNL_ALEPH002640074/NLI עמוד הספר] באתר הספרייה הלאומית

קטגוריה:הראי"ה קוק
קטגוריה:ספרי הרצי"ה קוק
דייוויד סקוט (פוליטיקאי)

דייוויד אלברט סקוט (באנגלית: David Albert Scott; נולד ב-27 ביוני 1945) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס ה-13 של מדינת ג'ורג'יה, ברציפות מאז 2003. מחוז הבחירה של סקוט כולל את חלקיה הדרומיים של העיר אטלנטה, כמו גם כמה מפרווריה מדרום וממערב. טרם היבחרו לקונגרס בשנת 2002, שימש סקוט כחבר בית המחוקקים המדינתי וניהל עסק קטן. בשנת 2007 נבחר סקוט בידי הארגון "אזרחים למען אחריות ואתיקה" לאחד מ-25 המחוקקים המושחתים ביותר בקונגרס. בשנת 2021, עם התכנסות הקונגרס ה-117 של ארצות הברית, מונה ליו"ר ועדת החקלאות.

== ביוגרפיה ==
סקוט נולד באיינור שבמזרח קרוליינה הדרומית, ולמד בבית הספר התיכון של דייטונה ביץ' בפלורידה. הוא קיבל תואר ראשון במימון מאוניברסיטת פלורידה A&M ותואר שני במנהל עסקים מבית הספר וורטון של אוניברסיטת פנסילבניה. סקוט שירת בבית הנבחרים של ג'ורג'יה בשנים 1974 עד 1982 ולאחר מכן נבחר אל הסנאט המדינתי, שם ייצג את מחוז הבחירה ה-36 מ-1982 עד לינואר 2003.

בשנת 1978 ייסד סקוט את חברת הפרסום "דאיין-מארק" (Dayn-Mark), המציבה שלטי חוצות ומספקת דרכי פרסום אחרות באטלנטה רבתי. רעייתו של סקוט, אלפרדיה, מנהלת בהווה את בית העסק. במאי 2007 דווח כי העסק חייב מסים והטבות בשווי של יותר מ-150 אלף דולר אמריקאי. מטה הבחירות של סקוט שילם לחברה הפרטית שלו למעלה מחצי מיליון דולר במשך כשמונה שנים, תשלומים שכללו הוצאות על השכרת משרדים, הדפסה, רכישת חולצות ושירותים אחרים. בין היתר נהנו רעייתו, שתי בנותיו וחתנו מתשלומים הנאמדים בעשרות אלפי דולרים בגין עבודות קמפיין כגון גיוס כספים ציד קולות. ב-2007 נבחר סקוט לאחד מ-25 חברי הקונגרס המושחתים ביותר על ידי הארגון "אזרחים למען אחריות ואתיקה" השוכן בוושינגטון הבירה.

סקוט נבחר לראשונה לקונגרס ב-2002. בשנה הרוויחה ג'ורג'יה מחוז קונגרס נוסף כתוצאה מתוצאות מפקד האוכלוסין של ארצות הברית שנערך בשנת 2000. סקוט נכנס למערכת בחירות מקדימות שהתקיימה במפלגה הדמוקרטית בתחומי המחוז, וזכה עם 53.8% מקולות הבוחרים. לאחר מכן גבר על קליי קוקס, מועמד המפלגה הרפובליקנית בבחירות הכלליות, עם 59 אחוז מקולות הבוחרים. הוא מעולם לא ניצב בפני התנגדות מהותית בהתמודדויותיו לבית הנבחרים האמריקאי.

ב-2004 וב-2006 תמך סקוט בשתי חקיקות כושלות ששאפו למסד תיקון לחוקת ארצות הברית שיאסור על נישואים של זוגות מאותו המין. עם זאת, במהלך 2013 מסר דובר מטעם סקוט כי חבר הקונגרס תומך באופן מלא בנישואים של זוגות מאותו המין ובזכויות להט"ב. הוא הצביע בעד חוק הגנת החולה וטיפול בר השגה ובעד חוק החירום לייצוב כלכלת ארצות הברית לשנת 2008. במהלך הקונגרס ה-114 של ארצות הברית דורג סקוט במקום ה-18 מבין חברי הקונגרס הדו-מפלגתיים ביותר. סקוט הודיע על התנגדותו להסכם המעצמות על תוכנית הגרעין האיראנית באומרו: 

== קישורים חיצוניים ==

* 

* 

==הערות שוליים==

קטגוריה:בוגרי אוניברסיטת פלורידה A&M
קטגוריה:בוגרי בית הספר וורטון
קטגוריה:חברי האספה הכללית של ג'ורג'יה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מג'ורג'יה
קטגוריה:אפרו-אמריקאים חברי בית הנבחרים של ארצות הברית
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1945
דרפנוזאורוס

דרפנוזאורוס (שם מדעי: Drepanosaurus; מילולית: "לטאת מגל") הוא סוג של זוחל דיאפסידי קטן מקבוצת הפרוטורוזאוריה אשר חי במשך הטריאס העליון. המאובנים שלו התגלו באיטליה וכנראה גם בארצות הברית, סביב ניו מקסיקו וניו ג'רזי, והם תוארו למדע ב-1979 בידי החוקר גיובני פינה (Giovanni Pinna).

זוחל דמוי-לטאה זה הגיע לאורך 45 עד 50 סנטימטרים והיה קרוב ללפידוזאורים המודרניים ובנוסף היה כנראה שוכן עצים בעל זנב מסתלסל כשל זיקית ועצמות עצם הגומד דמויות מגל, מהם קיבל את שמו. נמצאו ממנו רק שרידי גוף וזנב אך ללא גולגולת או צוואר, כך שקשה לשער איך התקיים. עם זאת מבנה החוליות מזכיר למספר חוקרים גוף של דוב נמלים וייתכן שהתנהל בצורה דומה והיה אוכל נמלים בעל לשון ארוכה וטפרים חזקים ומעוקלים. חוקרים אחרים סוברים שהיה צמחוני בעל זנב כשל קוף עכביש ומכנים אותו "לטאת קוף" וכמה חוקרים אף סוברים שחי במים.

זוחל זה היה קרובו הרחוק של הלונגיסקואמה בעל החוליות הזקורות.

==קישורים חיצוניים==

<gallery>
Drepanosaurus unguicaudatus Zogno.JPG|מאובן דרפנוזאורוס
Drepanosaurus.jpg|מאובן דרפנוזאורוס
</gallery>

קטגוריה:פרוטורוזאוריה
קטגוריה:בעלי חיים שחיו בטריאס עליון באירופה
קטגוריה:מאובני טקסונים שתוארו ב-1979
גריררפטון

גריררפטון (שם מדעי: Greererpeton; מילולית: "הזחלן של גריר ") הוא סוג של יצור קדום מסדרת האיכתיוסטגאים שחי בקרבון המיסיסיפי באמריקה הצפונית לפני 345 עד 328 מיליון שנה מזמננו. הוא תואר למדע ב-1969 בידי החוקר אלפרד רומר ונכלל בו מין אחד - Greererpeton burkemorani.

== מאפיינים ==
יצור זה היה דומה לסלמנדרת ענק במראהו אך בעל גולגולת שטוחה באורך 18 ס"מ וכנראה שהיה מותאם יותר לחיים מימיים. הוא הגיע לאורך 1.5 מטר ובעל ראש גדול, זנב שהכיל שליש מאורכו בעל 12 חוליות והיה בעל גפיים קצרות עם מעט אצבעות. עם זאת הוא היה מפותח יותר מדו-חיים דמויי דגים כמו הקרסיגירינוס.

ככל הנראה יצור זה התקיים בביצות ובנהרות קדומים והתקדם באיטיות, ארב לטרף חולף בקרקעית המים. הוא היה יצור מיימי, דבר שמוכח מחללים בצידי הגוף בהם היו חיישני מערכת קו הצד שמתאימה לחיות מימיות. ייתכן אפילו שהיה בעל זימים פנימיים לצד הגולגולת. הוא גם הזיז את זנבו מצד לצד בדומה לדג יותר מאשר סלמנדרה מודרנית.

==קישורים חיצוניים==

קטגוריה:איכתיוסטגאים
קטגוריה:בעלי חיים שחיו בקרבון באמריקה הצפונית
קטגוריה:מאובני טקסונים שתוארו ב-1969
גיא דוידסון

גיא דוידסון (נולד ב־16 בדצמבר 1977) הוא קצין בצה"ל בדרגת תת-אלוף, המכהן כמפקד בסיס חצרים.

==ביוגרפיה==
דוידסון התגייס ב-1996 וסיים קורס טיס מספר 137 ב-1998 במגמת קרב. שירת כטייס מטוסי F-15 איגל בטייסת 106.

ב-2009 מונה למפקד טייסת ראשוני קרב בבית הספר לטיסה. ב-2012 הועלה לדרגת סגן אלוף ומונה למפקד טייסת הסילון הראשונה. שירת כראש ענף במחלקת התקפה במטה חיל האוויר. ב-2016 מונה למפקד טייסת הפטישים. ב-2018 הועלה לדרגת אל"ם ומונה לראש מחלקת התקפה אווירית בלהק מבצעי אוויר.

באוגוסט 2021 הועלה לדרגת תא״ל ומונה למפקד בסיס חצרים.

דוידסון נשוי ואב לארבעה. בעל תואר ראשון במנהל עסקים מהמכללה למינהל ובעל תואר שני במדע המדינה מהמכללה לביטחון לאומי.

==קישורים חיצוניים==

* 

קטגוריה:תתי-אלופים בחיל האוויר
קטגוריה:מפקדי בסיס חצרים
קטגוריה:טייסי חיל האוויר הישראלי
קטגוריה:ראשי מחלקת התקפה אווירית
קטגוריה:בוגרי המסלול האקדמי המכללה למינהל
קטגוריה:ישראלים שנולדו ב-1977
מענק כספי

מענק כספי ב[[לטינית, מוערך ל-1329, כתוב על קלף דק עם חותם]]
מלגה שניתנה ב-1946 מטעם "המועצה הישובית לקליטת החיילים והנוטרים המשוחררים" (מיסודם של הסוכנות היהודית והועד הלאומי), חלקה הלוואה וחלקה מענק כספי]]
מענק כספי הוא כסף הניתן על ידי גורם, לעיתים קרובות, גוף ציבורי, קרן צדקה או מוסד מיוחד למתן מענקים ליחיד או לגוף אחר (בדרך כלל ארגון ללא מטרות רווח, לעיתים עסק או גוף ממשלתי מקומי) עבור מטרה ספציפית הקשורה לתועלת הציבור. להבדיל מהלוואות, לא מחזירים מענקים כספיים.

המענק הוא תרומה כספית. האדם או הגוף המקצה את המענק משמש כתורם כספי המענק למקבל המענק. גופים כלכליים כגון חברות או משקי בית פרטיים זכאים לקבל מענקים כספיים. המענקים יכולים להינתן עם החזר מותנה או ללא תנאי כלל.<ref>Joachim S. Tanski, Internationale Rechnungslegungsstandards: IFRS/IAS Schritt für Schritt. Vol. 50852. Vahlen, 2005, S. 309</ref><ref>Emil Hübner/Ursula Münch, Das politische System der USA: eine Einführung. Vol. 395. CH Beck, 2003, S. 29</ref><ref>Matthias Alber/Karsten Melzer/Birgit Reindl/Johannes Rümelin/Thomas Scheel, Crashkurs Steuerrecht: Prüfung 2013. Schäffer-Poeschel. . S. 594</ref><ref>Wolfram Scheffler, Besteuerung von Unternehmen II, Steuerbilanz und Vermögensaufstellung, 5. Auflage, Heidelberg, 2007, S. 176</ref><ref>Günter Wöhe, Einführung in die Allgemeine Betriebswirtschaftslehre, 25. Auflage, 2013, S. 30</ref><ref>Ottmar Schneck, Lexikon der Betriebswirtschaft, 2012, o. S.</ref>

בישראל ניתן מענק שחרור לחיילים משוחררים על ידי האגף והקרן לחיילים משוחררים.

עדויות אקונומטריות מראות כי מענקים ציבוריים לחברות יכולים ליצור תוספת במשרות, מכירות, ערך מוסף, חדשנות והון.<ref></ref><ref></ref><ref></ref>

== ראו גם ==
* זיכיון (ממשל)
* מלגה (חינוך)

== לקריאה נוספת ==
<div class="mw-content-ltr">
* Wolf, Sandra. Bilanzierung von Zuschüssen nach HGB und IFRS. Vol. 24. Springer-Verlag, 2010.
</div>

== קישורים חיצוניים ==
<div class="mw-content-ltr">
* [http://www.grants.gov/ Grants.gov] United States Government Grant Resource
* [http://ec.europa.eu/contracts_grants/index_en.htm European Commission] European Union Contracts and Grants
</div>

== הערות שוליים ==

קטגוריה:נדבנות
קטגוריה:מימון
אגרסלוק

אגרסלוק (בהונגרית: Egerszalók) הוא כפר גדול במחוז הווש בצפון מזרח הונגריה.

הכפר ממוקם 5 קילומטרים מאגר. והאזור כולו היה מיושב לסירוגין כבר מהתיישבות המדיארים במרכז אירופה.

בחלקו הדרומי של הכפר יש מים הזורמים מצלע הר בחום של 65–68 מעלות צלזיוס ומכילים שלל מינרלים, סידן, נתרן ומגנזיום ובעלי סגולות רפואיות. המים סווגו כמרפאים בשנת 1992 על ידי משרד הבריאות. מתוך הכרה בערך שלו, הכפר הוא כיום מרכז תיירות רפואית בדגש על הספא. אל המים המרפאים של הכפר באים הרבה אנשים והם מסייעים בעיקר עבור אנשים עם פציעות עצם, מפרקים וראומטיזם. בנוסף יש בכפר אגם דיג גדול.

בשנת 1880 חיו בכפר 5 יהודים וחלק מיהודי הכפר נרצחו בשואת יהודי הונגריה.

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:מעיינות חמים
אגרסולאט

אגרסולאט (בהונגרית: Egerszólát) הוא כפר במחוז הווש בצפון מזרח הונגריה. 
== גאוגרפיה ==
הכפר ממוקם 12 קילומטרים מערבית לאגר.

כמו יישובים רבים באירופה גם באגרסולאט מספר התושבים נמצא בירידה. כך, בשנת 1990 היה מספר התושבים 1,088 ובשנת 2021 רק 1,034 תושבים.

התיעוד המוקדם ביותר של הכפר מתוארך לשנת 1248 ומאז האזור היה מיושב לסירוגין. 

בשנת 1840 חיו בכפר שישה יהודים, בשנת 1880 חיו 21 יהודים ובשנת 1910 חיו 15 יהודים חלק מיהודי הכפר נרצחו בשואת יהודי הונגריה.

==קישורים חיצוניים==

* 

==הערות שוליים==

קטגוריה:הונגריה: כפרים
אולכסה דוב-בוש

אולכסה ואסילייביץ' דוב-בוש (1700, הכפר פצ'ניז'ין, פולין-ליטא — 24 באוגוסט 1745, הכפר קוסמץ', פולין-ליטא) היה מנהיג תנועת המורדים של עמי הקרפטים.

== ביוגרפיה ==
יליד משפחת איכרים שירדה מנכסיה.<ref>Гнатюк В. "Народнi оповідання про опришків" // Етнографічний збірник. Т. 26. Львів, 1910</ref> אולכסה דוב-בוש הצטרף מוקדם למאבק השחרור האנטי -פאודלי של תושבי הקרפטים המזרחיים, שהתאחדו נגד האצילים שעסקו בחלוקת העושר המופרז של האדונים הפיאודליים ושותפיהם לטובת האיכרים העניים ביותר. פעילותו של דוב-בוש זכתה לתמיכה רבה באוכלוסייה המקומית - על פי האגדות, פעם אפילו נעזר במייסד החסידות הבעל שם טוב.

בשנת 1738, דוב-בוש כבר הוביל יחידת מרד רבות עוצמה, שפעלה לא רק בארץ מולדתו של אולכסה - אזור פצ'נזצ'ין ומעבר יבלוניבסקי הסמוך - אלא גם כמעט בכל שלוחות הקרפטים האוקראינים: באזור הקרפטים, בוקובינה וטרנסקרפטיה. יחידות האופרישקי, בראשותו של דוב-בוש, ירדו לא פעם לאזורים הנמוכים של גליציה והקרפטים. הוא תקף את האצילים ובעלי הקרקעות הפולנים וההונגרי<nowiki/>ם. דוב-בוש חילק את הרכוש המוחרם בקרב איכרים.

אמנם בתחילה פעל אולכסה יחד עם אחיו איוואן, אך לאחר שבשנת 1739, במהלך ריב, איוואן דוב-בוש גרם לפציעות קשות ברגלו של אחיו עם גרזן, אולכסה צלע למשך שארית חייו. בשנת 1740 הגיעה תנועת האופרישקי בראשות דוב-בוש לשיאה. בהסתערות הכוחות הפולנים נסוג דוב-בוש לעמק בוקובץ, משם ירדו לצ'ורנוהורה, קולומויצ'ינה, בוקובינה וטרנסקרפטיה (באותה תקופה פעל איוואן דוב-בוש במערב, ליד פשמישל). בשנת 1744 פעל אולכסה דוב-בוש באזור טורקה ןדרוהוביץ'. הוא ביצע מספר פשיטות על סולוטווין ונדבירנה, כבש את מבצר בוגורודצ'נסקאיה לזמן קצר. בסופו של דבר, הוא נהרג בבגידה על ידי תושב הכפר קוסמאצ'י (כיום אזור איוואנו-פרנקיבסק), סטפן דז'ווינצ'וק, ששיתף פעולה עם השלטון הפולני.

== מורשת ==
בול דואר אוקראיני לכבוד 300 שנה להולדתו של אולכסה דוב-בוש
סלעי דוב-בוש
פעילותו ומותו הטרגי של אולכסה דוב-בוש מצאו את השתקפותם בסיפורי עם ואגדות אוקראיניות שהביאו גם להופעתם של שמות טופונימיים רבים, כגון "סלע דוב-בוש", "אבן דוב-בוש" (למשל סלעי דוב-בוש באזור איוואנו-פרנקיבסק).

דמותו ידועה לא רק בפולקלור האוקראיני, אלא גם במסורת העממית בעל פה של הספרות ההונגרית, הפולנית והמולדובית. בשנת 1941 הפסל ובמאי הקולנוע איוואן קוואלרידזה החל לצלם את הסרט "אגדת דוב-בוש", שהפקתו הופסקה בשל המלחמה. בשנת 1960, הבמאי ויקטור איוואנוב צילם סרט עלילתי על חייו של אולכסה דוב-בוש עם אפאנסיי קוצ'טקוב בתפקיד הראשי המבוסס על אותו תסריט.

בשנת 2018 יצא לאקרנים הסרט "אגדת הקרפטים" וב-2022 יצא לאקרנים האפוס ההיסטורי דוב-בוש, בהפקת חברת FILM.UA Group ובתמיכת משרד התרבות של אוקראינה.

בפצ'ניז'ין, מחוז קולומיסקי, הוקם המוזיאון להיסטוריה ולמידע מקומי של אולכסה דוב-בוש (סניף של מוזיאון איוואנו-פרנקיבסק לאומנות מקומית).

בקייב, צ'רנוביץ, לבוב, איוואנו-פרנקובסק ודולינה נקראו רחובות על שמו.

== קישורים חיצוניים ==

* 
== הערות שוליים ==

קטגוריה:אוקראינים
קטגוריה:ילידי 1700
קטגוריה:נפטרים ב-1745
דוב-בוש (סרט)

דובבוש (באוקראינית: Довбуш) הוא סרט היסטורי אוקראיני שביים אולס סאנין, המבוסס על חייו של אחד ממנהיגי הקרפטים אולכסה דוב-בוש. הסרט הוא אחד הסרטים היקרים ביותר בתולדות הקולנוע האוקראיני עם תקציב משוער של מעל 90 מיליון הריבניה.<ref></ref><ref name="Главком"></ref><ref name="Сьогодні"></ref>

זהו העיבוד הקולנועי השלישי על דמותו של דוב-בוש אחרי הסרטים "אולכסה דוב-בוש" משנת 1959 בבימויו של ויקטור איוואנוב עם אפאנסיי קוצ'טקוב בתפקיד הראשי ו"אגדת הקרפטים" משנת 2018 בבימויו של סרהיי סקבון עם ולרי חארצ'ישין<ref name="Главком"/><ref name="Яніна Соколова"></ref>

== תקציר עלילת הסרט ==
הרי הקרפטים. תחילת המאה ה-18. שלטונם האכזרי של הפולנים מאלץ את האיכרים לברוח אל ההרים. שני אחים, אולכסה ואיוואן דוב-בוש, מוגדרים כמחוץ לחוק והופכים למורדים. בחיפוש אחר נקמה באדונים שרצחו את הוריהם, האחים הופכים אויבים זה לזה. אחד שואף לעושר, השני לצדק. האיכרים מתחילים בהתקוממות בראשות אולכסה. הפולנים מצדם עושה הכל כדי להרוס את דוב-בוש. האגדה על האביר מהקרפטים גדלה. אגדה המעניקה השראה לדורותיהם של אלה הנאבקים על חירות ארצם. על כוחו ואהבתו של אולכסה דוב-בוש, על בגידה ועוול.

== שחקנים ודמויות ==
* סרגיי סטרלניקוב - אולכסה דוב-בוש
* אלכסיי גנטקובסקי - איוואן דוב-בוש
* דאשה פלאחטי - מריצ'קה
* אגתה בוזק
* מתאוש קוסטיוקביץ'
* רוסטיסלב דרז'יפילסקי - פראביצה, מחנכו של איוואן דוב-בוש<ref name="Місто"></ref>

== הפקה ==
תקופת הצילומים החלה באוגוסט 2018.<ref name="Яніна Соколова"/> תחילה הופסקו מסיבות טכניות, מאוחר יותר עקב מגבלות הקורונה, בעקבות פרוץ מגפת הקורונה באוקראינה. בסופו של דבר, הצילומים החלו בתחילת יוני 2021.<ref name="24 канал"></ref>

צילומים בקנה מידה מלא התקיימו בקרפטים, באזור טרנופול וקייב. בין המיקומים ניתן למצוא טירות עתיקות (בפרט אחוזת סבירסקי) ואתרים היסטוריים אחרים שסייעו ביצירת האווירה של המחצית הראשונה של המאה ה-18.<ref></ref>

== קישורים חיצוניים ==

*[https://kino-teatr.ua/film/dovbush-51691.phtml דוב-בוש], באתר kino-teatr.ua
*[https://film.ua/ru/news/2465 דוב-בוש], באתר film.ua
*[https://planetakino.ua/ru/movies/dovbus/#today דוב-בוש], באתר Planetakino.ua
*[https://youtu.be/iNJehUPwWBA קדימון הסרט] ביוטיוב 

== הערות שוליים ==

קטגוריה:סרטים באוקראינית
קטגוריה:סרטי דרמה היסטורית
קטגוריה:סרטי פעולה
קטגוריה:סרטי 2022
קטגוריה:סרטים אוקראיניים
קטגוריה:אוקראינה: היסטוריה
קטגוריה:סרטים שיציאתם נדחתה בעקבות מגפת הקורונה
קלווין ג'ון

קלווין פיוס ג'ון (באנגלית: Kelvin Pius John; נולד ב-10 ביוני 2003 במורוגורו שבטנזניה) הוא כדורגלן טנזני המשחק בעמדת החלוץ במחלקת הנוער של קבוצת ראסינג גנק מליגת העל הבלגית ובנבחרת טנזניה.

== קריירת מועדונים ==
בין השנים 2019–2021 שיחק ג'ון במחלקת הנוער של ברוק האוס קולג' מטנזניה, ובשנת 2021 הגיע אל מחלקת הנוער של ראסינג גנק מליגת העל הבלגית.

== קריירה בינלאומית ==
ב-28 ביולי 2019 ערך ג'ון את הופעת הבכורה שלו בנבחרת טנזניה, כשנכנס כמחליף בתיקו 0-0 נגד נבחרת קניה במסגרת אליפות האומות האפריקאיות לשנת 2020.

== קישורים חיצוניים ==

קטגוריה:כדורגלנים טנזנים
קטגוריה:חלוצי כדורגל טנזנים
קטגוריה:כדורגלני נבחרת טנזניה
קטגוריה:ילידי 2003
קטגוריה:כדורגלני ראסינג גנק
הרי דאנקן

הרי דאנקן מופיעים בפינה הימנית העליונה של המפה
הרי דאנקן (באנגלית: Duncan Mountains) הם קבוצה של הרים, חלק מהרי המלכה מוד, בסמוך לחוף הים, באזור חוף אמונדסן של שטח חסות רוס שבאנטארקטיקה. 

אורכה של קבוצת הרים 33 קילומטרים, והם משתרעים בין שפכו של קרחון ליב אל מדף הקרח רוס, לבין שפכו של קרחון סטרום אל מדף הקרח רוס. בשל הקרחונים הגובלים ברכס ההרים, לרכס צורת האות H. 

שיא גובהם של ההרים - 1,500 מטרים מעל פני הים

ההרים מבותרים ביותר.

== היסטוריה ==
=== גילוי ההרים ===

ההרים התגלו בנובמבר 1929 על ידי משלחת בירד לחקר אנטארקטיקה, אשר חקרה את אנטארקטיקה בפיקודו של ריצ'רד בירד. 

=== מקור השם ===

בירד נתן להרים את שמם. 

ההרים נקראים על שמו של ג'יימס דאנקן (James Duncan), מנהל חברת טייפלי בע"מ (Tapley Ltd), שהיה סוכן האוניות (shipping agent) עבור משלחת בירד בדנידין, שבניו זילנד.

== לקריאה נוספת ==

<div class="mw-content-ltr">• Gunter Faure, Teresa M. Mensing, [https://books.google.co.il/books?id=5Xk482GKlQsC&pg=PA174&lpg=PA174&dq=%22Duncan+Mountains%22&source=bl&ots=PFnmmTriZx&sig=ACfU3U2uQpmDGzyYPEV2i9Ut1Fy9b8bFqw&hl=en&sa=X&ved=2ahUKEwj6lKC-1c_zAhVaQkEAHU_5DMQQ6AF6BAgeEAM#v=onepage&q=%22Duncan%20Mountains%22&f=false The Transantarctic Mountains: Rocks, Ice, Meteorites and Water], P 174</div>

<div class="mw-content-ltr">• Edmund Stump, [https://books.google.co.il/books?id=tS-GueGKj68C&pg=PA190&lpg=PA190&dq=%22Duncan+Mountains%22&source=bl&ots=5dEvcC90EF&sig=ACfU3U1u5AM6L70Y9tlhObGkizWee1mJnQ&hl=en&sa=X&ved=2ahUKEwj6lKC-1c_zAhVaQkEAHU_5DMQQ6AF6BAgdEAM#v=onepage&q=%22Duncan%20Mountains%22&f=false The Ross Orogen of the Transantarctic Mountains], P 190</div>

== קישורים חיצוניים ==

* [https://geonames.usgs.gov/apex/f?p=GNISPQ:5:::NO::P5_ANTAR_ID:4164 הרי דאנקן] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=124581 הרי דאנקן] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=3957&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הרי דאנקן] באתר הגאזט האנטארקטי המשווה SCAR של ממשלת אוסטרליה
* [https://peakvisor.com/peak/duncan-mountains.html?yaw=0.00&pitch=0.00&hfov=105.97 תרשים הנוף הנשקף מהרי דאנקן] באתר peakvisor

== הערות שוליים ==

דאנקן
דאנקן
דאנקן
סלומון רייזנר

סלומון (סולי) רייזנר (1933 – 13 ביולי 2021) היה רופא ילדים ישראלי, חלוץ רפואת היילודים בישראל.

==ביוגרפיה==
סלומון רייזנר נולד בדרום אפריקה למשפחה יהודית שהיגרה מלטביה. הוא גדל בפרובינציית המדינה החופשית. התייתם מאימו בגיל צעיר. למד בבית ספר תיכון בעיר פרטוריה ושם גם סיים ב-1957 את לימודי הרפואה. בשל האפרטהייד ואירועים אנטישמיים במדינה החליט לעלות לישראל.

ב-1957 החל לעבוד בבית החולים קפלן. אחר כך התמחה ברפואת ילדים בבית החולים רוטשילד בחיפה. הוא יצא לשיקגו שבארצות הברית להשתלמות בנאונאטולוגיה, תחום שהיה בחיתוליו בישראל, ובהמשך השתלם בטיפול חירום ביילודים במונטריאול שבקנדה.

ב-1973 היה לנאונאטולוג בבית החולים בילינסון, ושם הקים כעבור שנתיים את מחלקה לטיפול נמרץ ביילודים ובפגים מהראשונות בישראל ועמד בראשה. תינוקות מכל רחבי הארץ הופנו אליה. על פי מודל מחלקה זו נפתחו מחלקות נוספות בבתי החולים בישראל. לדברי עמיתו פרופסור יעקב סיוון רייזנר הוא זה שבנה את רפואת היילודים בארץ. הוא לימד סטודנטים רבים ופרסם כ-150 מאמרים בתחום התמחותו. מונה לפרופסור באוניברסיטת תל אביב.

בשנת 1987 מונה לרופא מחוז השרון בקופת חולים מכבי. הוא הקים בעיר מגוריו רמת השרון מוקד רפואה דחופה ראשון מסוגו. ב-2012 הוענק לו תואר יקיר העיר.

רייזנר היה נשוי ואב לארבעה ילדים.

==קישורים חיצוניים==
* 
* [https://ramat-hasharon.muni.il/files/יקירי%20העיר%20חלק%204.pdf יקירי העיר רמת השרון, 2012], באתר העירייה

==הערות שוליים==

קטגוריה:נאונאטולוגים ישראלים
קטגוריה:סגל אוניברסיטת תל אביב: רפואה
קטגוריה:סגל מרכז רפואי רבין
קטגוריה:סגל מרכז רפואי קפלן
קטגוריה:סגל מרכז רפואי בני ציון
קטגוריה:סגל מכבי שירותי בריאות
קטגוריה:ישראלים ילידי דרום אפריקה
קטגוריה:בוגרי אוניברסיטאות בדרום אפריקה
קטגוריה:עולים בשנות ה-1950
קטגוריה:יקירי רמת השרון
קטגוריה:אישים הקבורים בבית הקברות מורשה
קטגוריה:ישראלים שנולדו ב-1933
קטגוריה:ישראלים שנפטרו ב-2021
אטנבורוזאורוס

אטנבורוזאורוס (שם מדעי: Attenborosaurus) הוא סוג של זוחל ימי נכחד מסדרת הפלזיוזאוריה שהתקיים במשך היורה התחתון של אנגליה לפני 196 עד 189 מיליון שנה מזמננו.

סוג זה הכיל מין אחד, Attenborosaurus conybeari והוא תואר ב-1993 בידי החוקר האמריקאי רוברט בקר על סמך ממצאי מאובנים שהתגלו ב-1940 בדורסט, אנגליה ונחשבו למאובני פלסיוזאורוס. שרידים אלה נהרסו במשך מלחמת העולם השנייה אך השרידים שוחזרו בגבס והופרדו לסוג עצמאי ממשפחת הפלסיוזאוריים. שם הזוחל נקרא לכבוד החוקר ויוצר סרטי הטבע סר דייוויד אטנבורו.
== מאפיינים ==
זוחל ימי זה היה בעל צוואר ארוך, גולגולת שטוחה מוארכת מלאת שיניים חדות שמנעו מטרפו לברוח מהלסתות. לפי השרידים של דגימה אחת הוא הגיע לאורך של 5 מטרים והיה בעל התמחות לחיים במים בדומה לדולפינים או לכלבי ים כשהוא ניזון בעיקר מדגים או מרכיכות ימיות. לא ברור אם יכל לעלות ליבשה להטיל ביצים עקב גודלו. השרידים שנמצאו מעידים על קיומם של רצועות עור דמויות צלחות שריון, שאולי עזרו לבעליהם לצלול לעומק.

== בתרבות ==
זוחל ימי זה הופיע במשחק המחשב Jurassic World Evolution 2.

==קישורים חיצוניים==

קטגוריה:דייוויד אטנבורו
קטגוריה:בעלי חיים שתוארו ב-1993
קטגוריה:טקסונים שתוארו בידי רוברט בקר
קטגוריה:פלסיוזאורודים
קטגוריה:בעלי חיים שחיו ביורה תחתון באירופה
קטגוריה:מאובני טקסונים שתוארו ב-1993
פטיסוב ארנה

פטיסוב ארנה (ברוסית: Фети́сов Аре́на) הוא מתחם קונצרטים וספורט בעיר ולדיווסטוק, המשמש כאולמה הביתי של קבוצת אדמירל מליגת KHL. האולם נקרא על שמו של ויאצ'סלב פטיסוב, שחקן ומאמן הוקי מפורסם, ציר הדומה הממלכתית של הפדרציה הרוסית שיזם את הקמת אדמירל ולדיווסטוק. המתחם מיועד ל-7,000 צופים במהלך קונצרטים ועד 5.5 אלף במהלך תחרויות ספורט. המשקיעה העיקרית בבנייה הייתה חברת גזפרום.

הפתיחה התקיימה ב-27 בספטמבר 2013, במשחק שבו ניצחה אדמירל את צסק"א 4:2 במשחק הביתי הראשון. ב-29 משחקי בית של "אדמירל" בעונת 2014 ב-KHL, התפוסה בזירה עמדה על 98.8%.<ref></ref>

== מיקום ==
הארנה ממוקמת במרחק 18 ק"מ ממרכז העיר ולדיווסטוק, 150 מטר מזרחית לכביש А370, לא רחוק מתחנת הרכבת "ספוטניק".

== קישורים חיצוניים ==
* 
* [http://rsport.ru/infographics/20130927/689942342.html פטיסוב-ארנה בוולדיווסטוק] // ASN R-Sport, RIA Novosti, 27 בספטמבר 2013

== הערות שוליים ==

קטגוריה:היכלי קרח ברוסיה
קטגוריה:ולדיווסטוק: ספורט
קטגוריה:רוסיה: אולמות קונצרטים
קטגוריה:2013 ברוסיה
אוצר אגם קאבאן

אוצר אגם קאבאן (ברוסית: Сокровища озера Кабан, או Сокровища О. К.)<ref name="crimea24"></ref> הוא סרט קומדיה והרפתקאות העוסק בחיפוש אחר אוצר החאן בקאזאן במאה ה-21. הסרט צולם בשנת 2012 על ידי הבמאי דמיטרי קורובקין ומככבים בו אלכסיי וורוביוב, מריה קוז'בניקובה ואלווירה איברגימובה.

הצילומים התקיימו במוסקבה, קאזאן, קרים, ובוולדיווסטוק. הסרט הוקרן לראשונה ב-1 במאי 2013.
== עלילה ==
במהלך המצור של קאזאן על ידי איוואן האיום, סיימביקה היפהפייה פוקדת להסתיר את עושרה העצום באגם קאבאן ולשמור על סוד האגם. האוצר נותר מוחבא במשך 500 שנה. האוצר מתגלה בימינו בפני המוזיקאי המקסים וכובש הנשים קיריל, הוא ממהר לחפש אחר האוצר היקר. בנוסף לו, אנשים בלתי צפויים לגמרי ממהרים למצוא את האוצר עם מטרות שונות. בדרך למציאת האוצר, קיריל פוגשת את גוליה הטטארית היפהפייה, שבכלל לא נופלת בקסמו של ההרפתקן. אבל הרפתקאות משותפות והסכנה הרודפת כל הזמן מאלצות את צעירים להסתכל אחד על השני בצורה חדשה. ועכשיו רק האוצר יכול להפוך לגמול העיקרי להרפתקאות מסוכנות...

== שחקנים ודמויות ==

== קישורים חיצוניים ==

* [http://kazancat.ru/sokrovishha-ozera-kaban-putevoditel-po-filmu.html מדריך למיקומי הצילומים (עם תמונות)]
* [http://www.kp.ru/daily/25919.5/2871936/ איך חיפשתי את אוצרות החאן של קאזאן. חלק 1 // KP.] [http://www.kp.ru/daily/25919.5/2871936/ RU]
* [http://www.kp.ru/daily/25920/2872414/ כיצד הצטלמתי לסרט "אוצר האי קאבאן". חלק 2 // KP.] [http://www.kp.ru/daily/25920/2872414/ RU]
* [http://www.utro.ru/articles/2012/07/02/1056472.shtml הבהלה זלהב סביב אגם קאבאן]
* [https://www.youtube.com/watch?v=IQZQQ_GfwYA "אוצר אגם קאבאן".] [https://www.youtube.com/watch?v=IQZQQ_GfwYA סרט על הסרט - יוטיוב]
* [https://web.archive.org/web/20131217145010/http://annodomini.ru/about/history/ אנו דומיני - היסטוריה]
== הערות שוליים ==

קטגוריה:סרטי קומדיה רוסיים
קטגוריה:סרטי הרפתקאות רוסיים
קטגוריה:סרטים ברוסית
קטגוריה:קאזאן
קטגוריה:ולדיווסטוק בקולנוע
קטגוריה:סרטי 2013
קטגוריה:סרטי קומדיה רומנטית
קטגוריה:סרטים על איוואן האיום
רדיו אזאד הינד

רדיו אזאד הינד היה רדיו ששימש לשירותי תעמולה ושודר על ידי מנהיג הודו החופשית (אזאד הינד) הגולה, סובהאז צ'נדרה בוסה בגרמניה הנאצית בשנת 1942 כדי לעודד את ההודים להילחם לצידן של מעצמות הציר. על אף שבתחילה, התוכניות בתחנה שורדו מגרמניה הנאצית, במהלך השידורים הועברה התחנה לסינגפור שהייתה תחת כיבוש יפני, ולאחר מכן בעקבות התמשכות הלחימה בזירה הדרום-מזרח אסייתית התחנה הועבר ליאנגון שבמדינת בורמה. לאחר עזיבתו של נטג'י לדרום מזרח אסיה, המשיכו הפעולות הגרמניות על ידי נמביאר, ראש הלגיון ההודי שהייתה יחידה צבאית של חיילים הודים שפעלו בשורות גרמניה הנאצית, לימים ימונה האחרון לשגריר הודו החופשית בגרמניה<ref name="newindianexpress"></ref><ref name="hindustantimes"></ref><ref name="oocities"></ref>.

התחנה שידרה רצועות חדשות שבועיים באנגלית, הינדית, טמילית, בנגלית, מראטהית, פנג'אבי, פשטו ואורדו, אשר היו השפות המדוברות על ידי רוב המתנדבים הפוטנציאליים של הלגיון ההודי בגרמניה והצבא ההודי הלאומי.

== הערות שוליים ==

קטגוריה:הודו החופשית
קטגוריה:תעמולה במלחמת העולם השנייה
בנק אזאד הינד

שטר שהונפק על ידי הבנק
בנק אזאד הינד הוקם ב-5 באפריל 1944, בעיר יאנגון, שאירחה באופן זמני את משרדי הממשל של אזאד הינד.

== היסטוריה ==
ב-21 באוקטובר 1943 הקים סובהאז צ'נדרה בוסה את הודו החופשית והחליט להכריז מלחמה נגד הראג' הבריטי ב-23 באוקטובר 1943.

הבנק בנק אזאד הינד הוקם ב-5 באפריל 1944, בעיר יאנגון, ששימשה באופן זמני כמשכן משרדי הממשל של אזאד הינד.

בוסה הקים את בנק אזאד הינד לניהול כספים שהוא קיבל מתרומות מהקהילה ההודית מכל רחבי העולם למען שחרור הודו משלטונות הראג' הבריטי. הבנק החזיק את סניפיו ברחבי מדינות שהיו תחת כיבוש יפני. שטרות הבנק הונפקו בצורה של שטר חוב והשטר היה בדרך כלל חד-צידי. הכסף שאספה ממשלת אזד הינד נשמר בבנק. בתחילה היה לבנק הון רשום של 5 מיליון רופי הודי והון מניות נפרע של 2.5 מיליון רופי הודי<ref name="toi1"></ref><ref name="The Hindu1"></ref><ref name="Turnell"></ref><ref name="Basu"></ref>.

== הערות שוליים ==

קטגוריה:הודו החופשית
קריית התקשוב

קריית התקשוב היא בסיס חדש בבאר שבע אליו יועתקו מבסיסי צה"ל שבגוש דן היחידות הטכנולוגיות של אגף התקשוב וההגנה בסב"ר והיחידה הטכנולוגית של חיל האוויר, יחידת אופק. כמו כן יוקם במקום גם מטה פיקוד הדרום.

בקריה, המתוכננת על שטח של כ-180 דונם, מתוכם כ-200 אלף מ"ר בנוי, צפויים לשרת כ-6,300 חיילים ואנשי קבע. אכלוס הקריה מתוכנן ל-2024.

== מבנים ==
הדמיה של קריית התקשוב
בקריית התקשוב מוקמים מספר מבנים, בהם בין היתר:
* 2 בתי ספר להכשרת חיילים
* 2 מבני מגורים בהם מאות חדרי שינה
* 2 מגרשי ספורט
* אולם כנסים ל-350 איש
* מרכז מורשת
* 48 חדרי דיונים וישיבות
* 850 חדרי משרדים
* חדר כושר

== היסטוריה ==
בשנת 2011, החלטת ממשלת ישראל 3161 קבעה כי לטובת מהלך העברת בסיסי צה"ל המשמשים יחידות של חיל הקשר והתקשוב לבסיס מאוחד בבאר שבע יוקצו לגורמים הרלוונטיים כ-7 מיליארד ש"ח.

בשנת 2012 מונה אילן לוין, לשעבר הממונה על השכר באוצר, לעמוד בראשות ועדת המכרזים הייעודית שהוקמה למימוש הפרויקט בשיטת בנה-הפעל-העבר. ביולי 2013, עם פרסום מסמכי המיון המוקדם (PQ), החל התהליך המכרזי לבחירת הזכיין שיתכנן, יממן, יקים ויתפעל את הפרויקט לתקופת זמן ארוכה.

בפברואר 2016 פורסם כי חמש חברות: קבוצת עזריאלי, שפיר הנדסה ותעשייה, שיכון ובינוי, אשטרום ואלקטרה נדל"ן (שהתמודדה יחד עם מנרב אחזקות) התמודדו במכרז על הקמת קריית התקשוב, שצפויה לקום בסמוך לפארק ההיי-טק, "פארק גב ים נגב", שבסמוך לאוניברסיטת בן-גוריון. עלות ההקמה הוערכה באותה עת בכ-7 מיליארד שקל.

ביוני 2018 פורסם כי החברות שיכון ובינוי ואפריקה ישראל להשקעות יקימו את קריית התקשוב.

בנובמבר 2018 נחתם הסכם בנייה עם הזכיין, שותפות של שתי חברות: שיכון ובינוי ואפי נכסים.

במאי 2021 פורסם כי 23,000 מ"ר בנויים יתווספו לפרויקט של קריית התקשוב, וזאת לאחר ששיכון ובינוי ואפי נכסים קיבלו הנחיות שונות ממשרד הביטחון לגבי תוספות והתאמות במתחם.

באוגוסט 2022 עבר בית הספר למקצועות המחשב (בסמ"ח) אל פארק גב ים נגב, סמוך לקריית התקשוב.

== ראו גם ==
* קריית המודיעין

==קישורים חיצוניים==

== הערות שוליים ==

קטגוריה:אגף התקשוב
קטגוריה:באר שבע: בסיסי צבא
קטגוריה:ישראל: מיזמי ביטחון עתידיים
קטגוריה:המחשוב בצה"ל
קטגוריה:בסיסי צה"ל
בוב ובובט

בוב ובובט (בהולנדית: Suske en Wiske, בצרפתית: Bob et Bobette) היא סדרת קומיקס פרי עטו של הקומיקסאי הבלגי וילי ונדרסטין, שפופולרית במיוחד בפלנדריה ובהולנד.

סדרת "בוב ובובט" החלה להתפרסם בשנת 1945, ביומון הבלגי . בין השנים 1984–1959 התפרסמה הסדרה במגזין , שם, בהשפעתו של המנהל והיוצר הרז'ה, השתנה סגנון הקומיקס שלה והפך דומה יותר לסגנון הקו הנקי. עלילת הקומיקס סובבת סביב הרפתקאותיהם של הנערים המיודדים בוב ובובט, יחד עם חבריהם ובני משפחתם. בסיפורים משולבים אלמנטים של קומדיה, פנטזיה ומדע בדיוני, כמו חיות מדברות, מסעות בזמן ורוחות רפאים.

אחרי מותו של וילי ונדרסטין, אולפני ונדרסטין המשיכו להפיק את הקומיקס. "בוב ובובט" ממשיך להתפרסם מדי יום בעיתון De Standaard, וספרים חדשים יוצאים לאור; נכון לדצמבר 2022, פורסמו 403 חוברות.

חוברות בוב ובובט תורגמו לשפות רבות, בהן גרמנית וצרפתית. רבות מחברות גיבור העל של בוב ובובט, וילבור, ראו אור רק בגרמנית. על בסיס דמויות הסדרה יוצרו סרטים, הצגות, סדרות הנפשה, צעצועים, משחקים, פסלונים, כלי אוכל ועוד מוצרים ושירותים. ב-1992 שודרה סדרת טלוויזיה של בוב ובובט בישראל, שהשתמשה בשמות הצרפתיים של הגיבורים הראשיים ובשמות האנגליים של גיבורי המשנה.

==קישורים חיצוניים==

* 

קטגוריה:סדרות קומיקס
קטגוריה:קומיקס על מסע בזמן